Տիգրան Նաղդալյան

Տիգրան Հովհաննեսի Նաղդալյան (հունիսի 8, 1966, Երևան, Հայկական ԽՍՀ, ԽՍՀՄ - դեկտեմբերի 28, 2002, Երևան, Հայաստան), հայ լրագրող, Հայաստանի հանրային հեռուստառադիոընկերության խորհրդի նախագահ (2001-2002), Հայաստանի ազգային հեռուստատեսության գործադիր տնօրեն (1998-2000)։

Կենսագրություն 
Ծնվել է 1966 թվականի հունիսի 8-ին Երևանում։

Կրթություն 
1983-1988 թթ․ - Երևանի պետական համալսարան, ռոմանա-գերմանական բանասիրության ֆակուլտետ, բանասեր-թարգմանիչ։

Գործունեություն 
 Որպես ուսուցիչ՝ աշխատել է միջնակարգ դպրոցում, ինչպես նաև Հայաստանի ՀԼԿԵՄ հրահանգիչ։
 1991 թ. հոկտեմբեր-դեկտեմբեր ամիսներին եղել է հայկական առաջին ոչ պետական լրատվական թողարկման տեսաբան։
 1991-1994 թթ.-ին եղել է Դաշնակցություն կուսակցությանը պատկանող «Հայլուր» լրատվական գործակալության ղեկավար։
 1992 թ. Երևանում կազմակերպել է միավորված ընդդիմության հանրահավաք։ 
 1994-1997 թթ.-ին եղել է «Փաստ» լրատվական գործակալության տնօրեն։
 1995-1997 թթ.-ին աշխատել է «Ազատություն» ռադիոկայանում՝ որպես երևանյան գրասենյակի թղթակից։
 1997-1998 թթ.-ին եղել է «Կայմ» հեռուստաընկերության գլխավոր խմբագիր։
 1998-2000 թթ.-ին եղել է Հայաստանի ազգային հեռուստատեսության գործադիր տնօրեն։
 2001 թ. հունվարին նշանակվել է Հայաստանի հանրային հեռուստառադիոընկերության խորհրդի նախագահ։

Սպանություն 
Սպանվել է 2002 թվականի դեկտեմբերի 28-ին Երևանում՝ ծնողների տնից դուրս գալիս։ Մարդասպանը կրակել է 7 անգամ։ Լրագրողը ծանր վիճակում տեղափոխվել է հիվանդանոց, որտեղ և մահացել է։

2003 թվականի նոյեմբերի 18-ին սպանության մեջ մեղադրվողներից 13-ից 7-ը դատապարտվեցին։ Դատարանը համարեց, որ սպանությունը պատվիրվել է, և վերջինս ուներ քաղաքական ենթատեքստ։ Դատապարտվածների թվում էր կատարող Ջոն Հարությունյանը և պատվիրողը՝ Հայաստանի ընդդիմության առաջնորդներից մեկը՝ Արմեն Սարգսյանը (Արամ և Վազգեն Սարգսյանների եղբայրը)։ Դատարանը գտավ, որ սպանության պատճառը Տիգրան Նաղդալյանի աջակցությունն էր ՀՀ նախագահ Ռոբերտ Քոչարյանին։

Հիշատակ 
 2004 թ. հունիսի 8-ին Երևանում բացվել է լրագրողի հուշատախտակ։
 2006 թ. սեպտեմբերի 14-ին հետմահու պարգևատրվել է Մովսես Խորենացու մեդալ մեդալով։

Ծանոթագրություններ 

Հայ լրագրողներ
Երևան քաղաքում ծնվածներ
Հայաստանում սպանված լրագրողներ
20-րդ դարի լրագրողներ